CELEX: 32018D1037
Language: et
Date: 2018-07-20 00:00:00
Title: Komisjoni rakendusotsus (EL) 2018/1037, 20. juuli 2018, millega lõpetatakse Hiina Rahvavabariigist, Venemaa Föderatsioonist ja Türgist pärit madala süsinikusisaldusega ferrokroomi importi käsitlev dumpinguvastane menetlus

23.7.2018   
            
            
               ET
            
            
               Euroopa Liidu Teataja
            
            
               L 185/48
            
         KOMISJONI RAKENDUSOTSUS (EL) 2018/1037,
   20. juuli 2018,
   millega lõpetatakse Hiina Rahvavabariigist, Venemaa Föderatsioonist ja Türgist pärit madala süsinikusisaldusega ferrokroomi importi käsitlev dumpinguvastane menetlus
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 8. juuni 2016. aasta määrust (EL) 2016/1036 kaitse kohta dumpinguhinnaga impordi eest riikidest, mis ei ole Euroopa Liidu liikmed (1) (edaspidi „alusmäärus“), eriti selle artikli 9 lõiget 1,
   ning arvestades järgmist:
   1.   MENETLUS
   
   1.1.   Algatamine
   
   
               (1)
            
            
               23. juunil 2017 algatas Euroopa Komisjon (edaspidi „komisjon“) alusmääruse artikli 5 alusel dumpinguvastase uurimise seoses Hiina Rahvavabariigist (edaspidi „Hiina RV“), Venemaa Föderatsioonist (edaspidi „Venemaa“) ja Türgist (edaspidi „asjaomased riigid“) pärit madala süsinikusisaldusega ferrokroomi impordiga liitu. Ta avaldas algatamisteate Euroopa Liidu Teatajas (2) (edaspidi „algatamisteade“).
            
         
               (2)
            
            
               Komisjon algatas uurimise pärast seda, kui Euroopa ferrosulamitootjate ühendus (edaspidi „Euroalliages“ või „kaebuse esitaja“) esitas 10. mail 2017 liidu ainsa madala süsinikusisaldusega ferrokroomi tootja, Elektrowerk Weisweiler GmbH nimel kaebuse. Kaebuse esitaja toodang moodustab 100 % liidu madala süsinikusisaldusega ferrokroomi kogutoodangust. Kaebus sisaldas tõendeid dumpingu ja sellest tulenenud olulise kahju kohta, mida käsitati piisava põhjusena uurimise algatamiseks.
            
         
               (3)
            
            
               Algatamisteates kutsus komisjon huvitatud isikuid üles uurimises osalemiseks komisjoniga ühendust võtma. Lisaks teavitas komisjon spetsiaalselt kaebuse esitajaid, teadaolevaid eksportivaid tootjaid asjaomastes riikides ning Hiina, Venemaa ja Türgi ametiasutusi, teadaolevaid importijaid ja kasutajaid, aga ka teadaolevalt seotud ühendusi uurimise algatamisest ning kutsus neid selles osalema.
            
         1.2.   Küsimustiku vastused
   
   
               (4)
            
            
               Komisjon saatis küsimustikud madala süsinikusisaldusega ferrokroomi ainsale tootjale liidus, kümnele kasutajale ja kaheksale importijale, kes endast pärast menetluse algatamist teada andsid.
            
         
               (5)
            
            
               Komisjon sai vastused madala süsinikusisaldusega ferrokroomi ühelt Türgi tootjalt, ainsalt liidu tootjalt ja neljalt kasutajalt. Küsimustikule ei vastanud ükski kaheksast importijast.
            
         1.3.   Kontrollkäigud
   
   
               (6)
            
            
               Komisjon kogus ja kontrollis kogu teavet, mida ta pidas vajalikuks dumpingu kindlakstegemise, dumpingust tuleneva kahju ja liidu huvide seisukohast. Alusmääruse artikli 16 kohased kontrollkäigud tehti järgmiste äriühingute valdustesse.
               
                           —
                        
                        
                           Liidu tootjad
                           
                                       —
                                    
                                    
                                       Elektrowerk Weisweiler GmbH – „EWW“, Saksamaa ja temaga seotud äriühing Afarak Trading Limited – „ATL“, Malta
                                    
                                 
                     
                           —
                        
                        
                           Kasutajad
                           
                                       —
                                    
                                    
                                       Aperam Sourcing SCA, Luksemburg
                                    
                                 
                                       —
                                    
                                    
                                       Salzgitter AG, Saksamaa
                                    
                                 
                                       —
                                    
                                    
                                       VDM Metals International GmbH, Saksamaa
                                    
                                 
                     
                           —
                        
                        
                           Türgi eksportiv tootja
                           
                                       —
                                    
                                    
                                       Eti Elektrometalurji A.Ș., Antalya, Türgi
                                    
                                 
                     
         1.4.   Uurimisperiood ja vaatlusalune periood
   
   
               (7)
            
            
               Dumpingu ja kahju uurimine hõlmas ajavahemikku 1. aprillist 2016 kuni 31. märtsini 2017 (edaspidi „uurimisperiood“). Kahju hindamise seisukohast oluliste suundumuste uurimine hõlmas ajavahemikku 1. jaanuarist 2014 kuni uurimisperioodi lõpuni (edaspidi „vaatlusalune periood“).
            
         1.5.   Ajutiste meetmete kehtestamata jätmine
   
   
               (8)
            
            
               Komisjon otsustas selgusetuse tõttu toodete ulatuse osas mitte võtta ajutisi meetmeid, kuid jätkata uurimist. Kõikidele huvitatud isikutele saadeti 23. märtsil 2018 teabedokument, milles esitati ajutiste meetmete kehtestamata jätmise põhjused. Mitmed huvitatud isikud esitasid kirjalikke märkusi.
            
         2.   KAEBUSE TAGASIVÕTMINE JA MENETLUSE LÕPETAMINE
   
   
               (9)
            
            
               22. mail 2018 saadetud e-kirjaga teatas kaebuse esitaja komisjonile, et soovib oma kaebuse tagasi võtta.
            
         
               (10)
            
            
               Alusmääruse artikli 9 lõike 1 kohaselt võib menetluse lõpetada, kui kaebus võetakse tagasi ja kui lõpetamine ei ole vastuolus liidu huvidega.
            
         
               (11)
            
            
               Kaebuse esitaja on madala süsinikusisaldusega ferrokroomi ainus tootja liidus ja ükski teine isik ei ole endast teada andnud, et dumpinguvastaste meetmete võimalikule kehtestamisele vastuseisu avaldada. Kuna uurimise käigus ei ilmnenud ühtegi muud asjaolu, mis oleks näidanud, et menetluse lõpetamine oleks vastuolus liidu huvidega, otsustati see menetlus lõpetada.
            
         
               (12)
            
            
               Võttes arvesse liidu tootja kaebuse tagasivõtmist ja ettepanekut menetlus lõpetada ilma meetmeid rakendamata ei pidanud komisjon vajalikuks analüüsida huvitatud isikutelt saadud märkusi seoses uurimise algatamise ja esialgsete tulemustega, mis on esitatud põhjenduses 8 mainitud teabedokumendis.
            
         3.   AVALIKUSTAMINE JA JÄRELDUS
   
   
               (13)
            
            
               Huvitatud isikuid teavitati komisjoni kavatsusest menetlus lõpetada ja neile anti võimalus märkusi esitada. Komisjon ei saanud siiski ühtegi märkust, millega oleks võinud põhjendada väidet, et menetluse lõpetamine on liidu huvidega vastuolus.
            
         
               (14)
            
            
               Seega leiab komisjon, et Hiina RV-st, Venemaalt ja Türgist pärit ferrokroomi (mis sisaldab üle 0,05 massiprotsendi ja maksimaalselt 0,5 massiprotsenti süsinikku) liitu suunatud importi käsitlev dumpinguvastane menetlus tuleks lõpetada meetmeid kehtestamata.
            
         
               (15)
            
            
               Käesolev otsus on kooskõlas alusmääruse artikli 15 lõike 1 alusel moodustatud komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Hiina RV-st, Venemaalt ja Türgist pärit ferrokroomi (mis sisaldab üle 0,05 massiprotsendi ja maksimaalselt 0,5 massiprotsenti süsinikku ja mis kuulub praegu CN-koodi 7202 49 50 alla) importi käsitlev dumpinguvastane menetlus on käesolevaga lõpetatud.
   Artikkel 2
   Käesolev otsus jõustub järgmisel päeval pärast selle avaldamist Euroopa Liidu Teatajas.
   
      Brüssel, 20. juuli 2018
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 176, 30.6.2016, lk 21.
   
      (2)  Teadaanne Hiina Rahvavabariigist, Venemaalt ja Türgist pärit madala süsinikusisaldusega ferrokroomi importi käsitleva dumpinguvastase menetluse algatamise kohta, ELT C 200, 23.6.2017, lk 17.